Biliverdin (hebrew)

תרומבין
תרומבין

 חלבון התרומבין הוא אנזים בעל תפקיד במנגנון קרישת דם אצל בעלי חיים ובני אדם. התרומבין הוא אנזים מסוג סרין פרוטאז, הוא חותך את חלבון הסובסטראט שלו בחומצה אמינית סרין. בסוף שלב קרישת הדם, התרומבין מפרק את חלבון הפיברינוגן והופך אותו מחלבון מסיס לחלבון לא מסיס הנקרא פיברין.

התרומבין אינו מצוי בדם באופן תמידי אלא נוצר על פי הצורך מפרותרומבין. הפרותרומבין נוצר בכבד מויטמין K. בכדי שהפרותרומבין יהפוך לתרומבין יש צורך בנוכחות יוני סידן ואנזים המכונה תרומבופלסטין.

מבנה תרומבין

 חלבון התרומבין הוא גליקופרוטאיד. המסה שלו היא 36000 גרם/מול. החלבון בנוי מסלילי אלפא וממשטחי בטא. החלבון בנוי משתי שרשראות פוליפפטידיות עם קשר גופרי ביניהן. בשרשרת B נמצא האתר הפעיל של האנזים ורצף של חומצות אמינו הומולוגי למבנה של טריפסין וכימוטריפסין. תרומבין קיים בטבע בכמה צורות פעילות שנבדלות ביניהן במבנה שרשרת B.

